Nahums bok

Nahum (hebraisk:  – Naḥûm) er en av profetbøkene i og i den jødiske Den hebraiske Bibelen (Tanakh), og dessuten i kristendommens Det gamle testamente. Det er det sjuende av de tolv mindre profeter, skrevet en gang på 600-tallet f.Kr.Baker (1988), s. 18. Sitat: «There is no explicit date in the book of Nahum, but internal evidence suggests a date in the mid-seventh century.» Den beskriver profeten Nahum og hans uttalelser. Den inneholder blant annet et langt domsord mot Ninive, hovedstaden i Assyria.

 Bakgrunn 
Det er mulig at Nahum virket som profet i begynnelsen av styret til kong Akas av Juda (740-tallet f.Kr.), eller kanskje til siste halvdel av styret til kong Hiskia av Juda (700-tallet f.Kr.). Boken vil da ha bli skrevet i Jerusalem hvor Nahum ville ha vært vitne til invasjonen til assyrerkongen Sankerib, i henhold til Andre kongebok. Nettbibelen: Andre kongebok 19:35

Det er akademisk konsensus at «visjonsboken» ble skrevet på samme tid som Ninives fallRichards (2006), s. 1250 ved mederne og babylonerne i 612 f.Kr. Coogan (2009), s. 297–298 Denne teorien er demonstrert ved det faktum at profetiene må være datert til etter den assyriske ødeleggelsen av Teben i Egypt i 663 f.Kr. da denne hendelsen er omtalt i Nahums bok 3:8.Nettbibelen: Nahums bok 3:8

 Forfatteren 
Det er lite som er kjent om Nahums personlige historie. Han navn har betydningen «trøsteren», og han var fra byen Elkosj (1:1).Nettbibelen: Nahums bok 1:1 Forskere har forsøkt å identifisere dette stedsnavnet med flere byer, inkludert dagens Alqosh i Assyria (nord i dagens Irak) og Kapernaum (hebraisk: , Kfar Nahum, «Nahums landsby»), en fiskelandsby på nordbredden av Genesaretsjøen i Galilea i dagens Israel. «Nahum», Catholic Encyclopedia Han var en nasjonalistisk jøde, og bodde blant folket i Elkosj i fred.Hirsch, Emil G.; Seligsohn, M. (1906): «Elkoshite», Jewish Encyclopedia«Elkosh, Elkoshite», BibleGateway Hans skrifter ble antagelig skrevet før 615 f.Kr., før Assyria falt.Heaton (2001), s. 35 «Nahum», Aboutbibleprophecy.com

 Sammendrag 
Nahums bok består av to deler: Clark (1994), s. 1.

Kapittel en viser Guds makt og godhet, men også som «en nidkjær Gud som tar hevn (...) og er full av harme».

Kapittel to og tre beskriver Nineve som senere skjedde i 612 f.Kr. Nineve er sammenlignet med Teben i Egypt som Assyria hadde ødelagt i 663 f.Kr. Nahum beskrev beleiringen og den rasende aktiviteten til Nineves soldater som forgjeves forsøkte å stoppe angriperne. Poetisk ble Nahum deltager i slaget og med finurlig ironi bjeffes kampordrer til forsvarerne. Nahum benytter flere sammenligninger, og Nineve er ironisk sammenlignet med løve, i referanse til løven som et assyrisk symbol på makt; Nineve er kraftens løve som har en grotte fylt med bytte, men vil bli like svekket som løven som skjuler seg i hulen. Byen sammenlignes også påfallende som en vanæret kvinne som har drevet hor: «hun har drevet hor, den vakre, trollkyndige horen som slavebandt folkeslag med sitt hor og stammer med sin trolldom» (3:4).Nettbibelen: Nahums bok 3:4 Det kommer til konklusjonen med en spottesang og en klagesang i gravfølget ved den forestående ødeleggelsen av Nineve og det assyriske folkets «søvn» (død) og løfte om en gang stor assyrisk erobrer og hersker.

 Referanser 

 Litteratur 
 Baker, David W. (1988): Nahum, Habakkuk and Zephaniah, Downers Grove, IL: InterVarsity Press, ISBN 978-0-8308-9482-6.
 Clark, David J.; Hatton, Howard A. (1994): The Books of Nahum, Habakkuk, and Zephaniah, New York: United Bible Societies, ISBN 0-8267-0130-2.
 Coogan, Michael D. (2009): A Brief Introduction to the Old Testament, Oxford: Oxford University Press.
 Heaton, E.W. (2001): A Short Introduction to the Old Testament Prophets, Oneworld Publications, ISBN 1-85168-114-0.
 Richards, Kent H. (2006): Nahum Introduction: The Harper Collins Study Bible, New York: Harper Collins.

 Eksterne lenker 
 Nahums bok, Nettbibelen

Kategori:Bøker i Det gamle testamente